**Tanterv:** Építőművész alapképzési szak

**Tantárgy neve: Alkotóhét 1.**

**Tantárgy kódja:** EPB235MN-LA-01

**Szemeszter:** 1

**Kreditek száma:** 3

**A heti órák elosztása:** 2 Gyakorlat/Hét

**Értékelés:** félévközi jegy (f)

**Előfeltételek: -**

Tantárgy felelős: Sztranyák Veronika DLA, egyetemi tanársegéd

Iroda: 7624 Magyarország, Pécs, Boszorkány u. 2. B-327

E-mail: hajdu.veronika@mik.pte.hu

Munkahelyi telefon: +36 72 503650/23815

Oktatók: Németh Pál DLA, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503650/23815

Szintén Bianka, DLA hallgató

Borbély Fruzsina Anna, DLA hallgató

Jakab Zsófia, DLA hallgató

## Tárgyleírás

A tárgy keretén belül a hallgatók workshop jelleggel dolgoznak ki és valósítanak meg egy kompozíciót/installációt az adott félévben meghatározott téma és technika alapján.

## Oktatás célja

A tantárgy célja, hogy a hallgatók a megvalósulásig végig vigyenek egy ötletet: a koncepció alkotástól a gondolatok kivitelezéséig gyakorlati tapasztalatot szerezzenek a folyamat lépéseiről, összefüggéseiről, buktatóiról és megoldási lehetőségeiről. Az egybefüggő/tömbösített munkán keresztül, a munkafolyamat részei érthetőbbé válnak a hallgatók számára.

## Tantárgy tartalma

Az alkotóhét alatt a hallgatók közös, csoportos feladatot kapnak, ahol adott szempontok alapján, valamilyen térképzéssel kapcsolatos témában kompozíciót kell tervezniük és megvalósítaniuk folyamatos konzulensi vezetés mellett.

A tervezési feladatot mindig egy központi téma, adott anyaghasználat vagy kivitelezési technika határoz meg. A hét során egy tervezési feladatot oldanak meg és dolgoznak fel. Az első szakaszban a megismerkednek az adott szempontokkal, témával, majd ezek mentén egy térkompozíció koncepcióját dolgozzák ki. Ezt követően a koncepció a megvalósíthatóság lehetőségei mentén részletes tervvé fejlődik, mely végül megvalósul. A hallgatók foglalkoznak az építészeti formaalkotással, és annak kivitelezésével.

A feladatok, követelmények kiadása a tematika szerint történik, melyek a tantárgy **Neptun Meet Street** felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

A tantárgy félévközi jeggyel zárul. A félév zárása a 15. héten történik. A gyakorlati foglalkozásokon való igazolt jelenlét az órákon mebeszélt munkarész bemutatásával történik! A gyakorlatvezetők jelenléti ívet/ konzultációs lapot vezetnek**, megjelent,** valamint **nem jelent meg/ nem készült** bejegyzéssel. A félév során a hallgatók munkájukról egy alkalommal ad számot az elkészült térkompozíció leadásával a tantárgyat oktatók szakmai zsűrije előtt.

**Megszerezhető maximum pont:** **10p**

8,5 p – 10 p 100% A (5, jeles,excellent,sehr gut)

7,0 p – 8,4 p 84% B (4, jó, good, gut)

5,5 p – 6,9 p 69% C (3, közepes, avarage, befriedigend)

4,0 p – 5,4 p 54% D (2, elégséges, satisfactory, genügend)

0 p – 3,9 p 39% F (1, elégtelen, fail, ungenügend)

Az aláírás megszerzésének a feltétele, hogy a feladat elfogadásra kerüljön. A beadáson valamilyen okból be nem mutatott/adott munka a hiányzás igazolása mellett pótlandó! A pótlandó és a nem elfogadott térkompozíció a vizsgaidőszak első két hetében egy alkalommal a tantárgyfelelős által kihirdetett helyen és időpontban pótolhatók/javíthatók a TVSZ szerint.

15. hét – aláírás megszerzése (I/N): -akinek hiányzása eléri a 30 %-ot (bármely okból, igazoltan vagy a

nélkül), nem teljesítette a félévet, pótlásra javításra nem jogosult

-ha a feladat elfogadásra kerül, akkor I, tehát aláírás, majd osztályzás (1,2,3,4,5).

-ha a feladat nem kerül elfogadásra, akkor N, tehát aláírás megtagadva és javítás, pótlás a vizsgaidőszak első két hetében

V1 (16.hét) - aláírás megszerzése (I/N): -ha a feladat elfogadásra kerül, akkor I, tehát aláírás, majd osztályzás (1,2,3,4,5).

-ha a feladat nem kerül elfogadásra, akkor N, tehát nem teljesítette a tantárgyat, a tantárgyat egy következő szemeszterben újra fel kell venni.

– félévközi jegy (1,2,3,4,5) -ha a jegy 1, a tantárgy nem teljesült, a tantárgyat egy

következő szemeszterben újra fel kell venni.

## Kötelező irodalom

Órai jegyzetek, segédletek, kiosztott mintapéldák

Benkő, Melinda (2013): 111 szó az építészetről, Budapest: TERC Kft.

## Ajánlott irodalom

Kepes, György: Transzparencia és áthatás. In: Moravánszky, Ákos; M. Gyöngy, Katalin (2007): A tér, Budapest: TERC Kft., p. 155

Meggyesi, Tamás (2006): Városépítészet, Egyetemi jegyzet, kézirat, Budapest.

forrás: <http://kertep.uni-corvinus.hu/i/telterv1/varosepiteszet_jegyzet.pdf>

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben

2. önálló és csoportmunka órarendi időben

3. otthoni önálló és csoportmunka

4. önálló és csoportos kutatás, adatgyűjtés, elemzés

5. önálló és csoportos megvalósítása a tervezett kompozíciónak

# Részletes tantárgyi program és követelmények

## Metodika és szempontrendszer:

A hallgatók probléma feldolgozási módszere a valóságos tervezési folyamatot készíti elő (komplex feladatmegoldási szemlélet = kérdésekre koncepció alapú válaszok megfogalmazása és térbeli megjelenítése), ugyanakkor leképezi az egyetemi szintű oktatás akadémiai jellegét is (kutató-elemző munka).

Cél a csapatmunka erősítése és a tervezési folyamaton túl a feladat megvalósítása.

A féléves tervezési feladatok feldolgozása során a következő két fázison kell végig menniük a hallgatóknak a konzulensekkel együtt:

***ciklus „1”* – analízis és koncepcionálási fázis**

A feladatkiírásban megadott téma körbejárása brainstorming jelleggel. Az ötletek rögzítése, elemzése majd koncepció megalkotása.

***ciklus „2”* – tervezési fázis**

A koncepció formába öntése, a kivitelezhetőség megvizsgálása, annak részletes megtervezése.

***ciklus „3”* – kivitelezési fázis**

A terv negatívjának elkészítése és a térkompozíció kiöntése.

Minden fázist csapatszinten (hallgatók+a konzulensek) meg kell vitatni az óra keretében:

* közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése
* önálló továbbgondolása a feladatnak
* közös megbeszélés – az órán végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése

## Feladatok és követelményrendszerük

A tervezési feladat egy kis léptékű térkompozíció megvalósítása (a méretek pontosítás a bemutatási felületektől függően még pontosodik). A hallgatóknak monolit technológiával adott méreteken belül (12 x 12 x 18 cm téglatest) kell egy modellt/makettet/kompozíciót elkészíteniük. Ez lehet térformáló építészeti jellegű alkotás, vagy lehet tisztán képzőművészeti munka.

A monolit kompozíció két összetevője adott, melyek segítenek fókuszálni, illetve az általuk megszabott határokon belül szárnyalhat a képzelet.

1 felhasználható (építő)anyag: öntött technológia (nivello duo önterülő aljzat)

2 tervezés hívószava: ÁTHATÁS

ÁTHATÁS

*„Az áthatás a melléhelyezés mellett, a tömeg- és térviszonyok alaptípusa. Építőelemek egymásba szövése, csomózása, kapcsolása ősi tudás, melyet elsősorban tapasztalati úton tökéletesítettek és hagyományként örökítettek tovább. A mai szerkezettervezés, anyaghasználat, technika és technológia változásai révén is állandóan újabb csomóponti megoldásokat kínál, ahol különböző részek egymásba építésének segítségével jönnek létre az egyedi részletek. A térbeli áthatás eredménye is különleges térhelyzet, mely választásokat nyújt, nyitott és dinamikus. A természeti és épített környezetben egyaránt léteznek ezek az áthatások, de ebben a térviszonyban rejlő összetett térbeli lehetőséget, amely a tér minősége és használata szempontjából is új dimenziókat hordoz, csak a 20. századi modernizmus fedezte fel és tudatosította. Az áthatás terek összemetsződését jelenti, ahol egymásba érve, a terek határán vagy egymásba ható részén új minőségű tér keletkezik. Ezen a részen a találkozó terek nem őrzik meg önálló karakterüket, nem maradnak zártak, hanem egybefolynak, és kialakul közöttük egy olyan „is-is” tértartomány, amelyik egyszerre több tér része, ugyanakkor egyértelmű saját, „köztes” identitással, akár névvel is rendelkezik. Ilyen például egy utcakereszteződés, amely értelmezhető két külső tér, utca terének áthatásaként, egy templom négyzeti tere, amely a főhajó és a kereszthajó belső tereinek áthatásaként jön létre, vagy egy árkád tere, ami a külső és belső terek áthatásaként élő, úgynevezett átmeneti tér”*

*Benkő Melinda: 111 szó az építészetről. Textúra – faktúra, szerkezet. 17. old.*

## Program heti bontásban

A tantárgy tömbösített, workshop jellege miatt az aktuális időbeosztás a félév során alakul és egyeztetve és az órarendhez igazítva a tantárgyat végző évfolyam hallgatóival.

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

**SZTRANYÁK Veronika DLA**

tantárgyfelelős

Pécs, 2022.09.05.